

Številka: 14

Datum: 2. 3. 2025

**Z A P I S N I K**

14. seje Krajevne skupnosti Osek - Vitovlje, ki je bila dne 25. 2. 2025 v Domu krajanov Osek - Vitovlje, s pričetkom ob 19.30 uri.

"Sejo je skladno s 13. členom Odloka o krajevnih skupnostih v Mestni občini Nova Gorica vodil/-a DOMINIK LIČEN , zadnji izvoljeni predsednik ".

Zapisnik je vodil/-a ­­­­­­­­HELENA WINKLER.

Prisotni: Aneja Ličen, Dominik Ličen, Helena Winkler, Ambrož Vrtovec, Tanja Rijavec, Franc Živec, Anej Peršič

Dnevni red:

1. pregled in potrditev zapisnika prejšnje seje

2. sprejetje poslovna poročila za leto 2024 ter ostalih sklepov

3. izvedba projektov izglasovanih v sklopu participativnega proračuna MONG 2024-2026

– izvlečki sestanka na MONG, dne 6. 2. 2025

4. ureditev zavarovanja za objekte z opremo proti kraji, požaru, izlivu vode in civilni

odgovornosti (objekti št. 442 in 443 ležečih na parc. št. 1193/2 k.o.2311-Vitovlje in

otroško in športno igrišče, ležeče na parc. št. 1193/2 k.o. 2311-Vitovlje)

5. potek del pri Malovščevih

6. začasni eko otok na avtobusni postaji v Oseku

7. pobude, mnenja, prošnje

8. drugo ...

Ad 1)

Pregledali smo zapisnik prejšnje seje.

Odgovora v zvezi z javno razsvetljavo ni bilo – infrastruktura je postavljena, vendar nove svetilke niso montirali.

Dopis za zid Vitovlje 27 – ni še poslan lastnici in Civilni zaščiti.

Sklep: Potrdimo zapisnik prejšnje seje.

Ad 2)

Aneja L. prebere smernice za pripravo sprememb finančnega načrta za leto 2025.

Zmanjkalo bo na naslednjih postavkah: ceste, sejnine, prireditve. V proračun ni bilo vključenega vzdrževanja športnega igrišča v Vitovljah.

Ad 3)

Glede izvedbe del v sklopu participativnega proračuna Dominik L. pove, da smo bili prisotni na sestanku na MONG. Izvedeli smo, da je komisija je določila vrstni red izvedb del. Izvedba je lahko v letu 2025, plačilo mora biti po novem letu 2026.

Sklep: pripravljamo osnutke izvedbe del iz participativnega proračuna.

Ad 4)

Dominik L. pove, da je potrebno urediti zavarovanje za objekte z opremo proti kraji, požaru, izlivu vode in civilni odgovornosti (objekti št. 442 in 443 ležečih na parc. št. 1193/2 k.o.2311-Vitovlje in otroško in športno igrišče, ležeče na parc. št. 1193/2 k.o. 2311-Vitovlje).

Sklep: Dominik L. se bo glede zavarovanj pozanimal pri računovodkinji.

Ad 5)

Dominik L. pove, da so bile danes, 25. 2. 2025 opravljene meritve, in sicer do križišča pri Malovščevih. Ko bodo postavljeni robniki se opravi meritve še do sv. Lucije.

Pri sv. Luciji bo potrebno narediti podporni zid od drevesa do stebra na vrhu.

Meritve in parcelacije so s strani MONG opravljene od regionalne ceste do glavnega križišča pri Malovščevih. Vsa dela bodo tudi kmalu zaključena. Druga faza mimo cerkve sv. Lucije navzgor sledi v nadaljevanju.

Sklep: Sklenemo, da nadaljujemo z deli v smeri proti Vitovljam.

Ad 6)

Govorili smo o obnovi kontejnerskega mesta na Visokem.

Franko Ž. pove, da se je pogovarjal z lastnikom morebitne parcele Zvonkom Brecljem.

Le ta je zatrdil, da se bodo pogovorili v družini glede tega.

Prevzame Franko Ž.

Dominik L. pove, da glede novega eko otoka pri Gostilni pri Olgi ni nič novega.

Sklep: Glede kontejnerskega mesta pri Gostilni pri Olgi se zapleta in vse skupaj traja že predolgo. Začasna lokacija na avtobusni postaji ni primerna in niti varna, želimo, da se počasi kontejnerji iz te lokacije odstranijo.

Tudi burja prevrača kontejnerje. MONG mora zagotoviti ustrezno kontejnersko mesto (dopis).

 Ad 7)

/

Ad 8)

* Anej P. pove, da je Matjaž Dovžak pripravljen odstopiti živo mejo pri njegovi parceli (parcelni št. 1047, k.o. 2311). Namen je, da se poreže živo mejo, izravna, naredi robnik in poasfaltira.

Sklep: Anej P. prevzame zadevo.

* Ambrož V. je predstavil ponudbo za obnovitev klopi po KS. Ena ponudba je za smreko, ena za afriški les.

Sklep: potrdimo ponudbo z afriškim lesom.

Seja je bila zaključena ob 23:00.

Zapisala: Helena Winkler Predsednik KS Osek-Vitovlje

 Dominik Ličen